b'\n_START_ARTICLE_\nKaisa Merel\xc3\xa4\n_START_PARAGRAPH_\nKaisa Merel\xc3\xa4 (Kaisaminni) on suomalainen bloggaaja, vaikuttaja ja yritt\xc3\xa4j\xc3\xa4. Merel\xc3\xa4n lifestyleblogin aiheet k\xc3\xa4sittelev\xc3\xa4t seksuaalisuutta ja seksi\xc3\xa4._NEWLINE_Merel\xc3\xa4n ura alkoi vuonna 2012 blogilla The Good Morning. Ensimm\xc3\xa4iset vuodet h\xc3\xa4n keskittyi sis\xc3\xa4ll\xc3\xb6ss\xc3\xa4\xc3\xa4n hyvinvointiin, ravintoon, terveellisiin resepteihin ja liikuntaan. Nyky\xc3\xa4\xc3\xa4n blogi tunnetaan nimell\xc3\xa4 Kaisaminni, ja sen sis\xc3\xa4lt\xc3\xb6 painottuu seksuaaliseen hyvinvointiin. Merel\xc3\xa4 on palkittu blogigaaloissa valtakunnallisesti yhteens\xc3\xa4 viidesti, joista h\xc3\xa4n on voittanut kaksi kertaa.  Merel\xc3\xa4 on blogannut p\xc3\xa4\xc3\xa4ty\xc3\xb6kseen 19-vuotiaasta l\xc3\xa4htien.  Vuonna 2015 Merel\xc3\xa4 piti vuoden mittaisen tauon blogistaan ja meni opiskelemaan n\xc3\xa4yttelij\xc3\xa4nty\xc3\xb6t\xc3\xa4 kansanopistoon. T\xc3\xa4m\xc3\xa4n j\xc3\xa4lkeen h\xc3\xa4n kuitenkin palasi takaisin yritt\xc3\xa4j\xc3\xa4ksi._NEWLINE_Merel\xc3\xa4 aloitti opinnot seksuaalikasvattajaksi Sexpolla tammikuussa 2019. Lis\xc3\xa4ksi h\xc3\xa4n opiskelee Helsingin Yliopistossa kirjallisuustiedett\xc3\xa4._NEWLINE_Merel\xc3\xa4ll\xc3\xa4 on Jenni Janakan kanssa Himocast-niminen podcast seksist\xc3\xa4 ja seksuaalisuudesta.'